wickkiey/tamil-wikipedia-chunked huggingface dataset:
# நீற்றுப்பூசணி

## பயன்கள்

1. உணவுக்குப் பயன்படுதல்
2. வீடுகள் குடிபுகும் போது திருட்டிக்காக கட்டப்படும்
# பெருங்குறிஞ்சா

**பெருங்குறிஞ்சா** (*Dregea volubilis*) என்பது இந்தியாவைத் தாயகமாகக் கொண்ட *அப்போசியானாசே* குடும்பத் தாவரமாகும்.  
கொடியாக வளரும் இதன் இலை 7.5-15 செ.மீ நீளமாகவும், 5-10 செ.மீ அகலமாகவும் காணப்படும். இலையின்த அடி முனையில் கூராகக் காணப்படும். இது **கொடிப்பாலை** எனவும் அழைக்கப்படுகிறது.
# சவரன் சிங்

**சவரன் சிங்** *(Sawarn Singh)*(பஞ்சாபில் ਸਵਰਨ ਸਿਂਘ) ஓர் இந்தியப் படகோட்ட வீரர் ஆவார். இவர் இந்தியப் பஞ்சாபில் மான்சாவில் தலேல்வாலா என்ற இடத்தில் 1990, பிப்ரவரி 20 இல் பிறந்தார். இவர் தனித்துடுப்பு படகோட்டத்தில் கலந்துகொள்கிறார். இவர் 2012 கோடைக்கால ஒலிம்பிக்கில் ஆடவர் தனித்துடுப்பு படகோட்டத்தில் கலந்துகொண்டு எட்டாவதாக வந்தார் (7:00.49, 2;கி.மீ). இவர் இலண்டன் ஒலிம்பிக்கில் ஆட கொரியாவில் சுங் யூ ஆசியக் கண்ட ஒலிம்பிக் தகுதிக்கான நிகழ்வில் தேர்வாகினார். இவர் தன் 21 ஆம் அகவையிலேயே, தனித்துடுப்புப் படகோட்டத்தில் பெருவிளையாட்டு நிகழ்விலும் கலந்துகொள்ளும் தகுதி பெற்றார்.  
ஜார்க்காண்டு தேசிய விளையாட்டுத் தங்கப் பதக்கம் பெற்ற இவரது கன்னி ஒலிம்பிக் நுழைவு இலண்டன் ஒலிம்பிக் விளையாட்டுகளில் தொடங்கியது.
2015 இல் அருச்சுனா விருது வென்றவர்.
# சவரன் சிங்

## முதன்மை விளையாட்டுகள்

| விளையாட்டு | இடம் | வகுப்பு | நேரம் | நிலை |  |
| --- | --- | --- | --- | --- | --- |
| 2011உலகப் படகோட்டப் போட்டிகள் | சுலொவேனியா | கலப்பு | 07:04.79 | 17 |  |
| 2012 கோடைக்கால ஒலிம்பிக் விளையாட்டுகள் | இலண்டன் | கலப்பு | 7:29.66 | 16 |  |
| 2013 15th ஆசிய முதுநிலை போட்டியாளர் | சீனா | கலப்பு | 7:31.88 | 1(தங்கப் பதக்கம் பெற்றவர்) |  |
| 2014 ஆசிய விளையாட்டுகள் | தென்கொரியா | கலப்பு | 07:10.65 | 3 | } |
# செங்கீழாநெல்லி

**செங்கீழாநெல்லி** அல்லது **சிவப்பு கீழாநெல்லி** (*Phyllanthus urinaria*) *பிலிலாத்திசியே* குடும்ப மூலிகை இனத் தாவரமாகும்.  
இது 10-35 செ.மீ உயரமாக வளரக்கூடியது. இதன் தண்டு சிவப்பு நிறமாகக் காணப்படும். இதனுடைய பழங்கள் பச்சை, சிவப்பு, பச்சை கலந்த சிவப்பு ஆகிய நிறங்களில் காணப்படும். இது உலகில் பரவலாகக் காணப்படுகிறது.
# கொடியார் கூந்தல்

**கொடியார் கூந்தல்** அல்லது **அம்மையார் கூந்தல்** (*Cuscuta reflexa*) எனப்படுவது தூத்துமக் கொத்தான் பேரினத்திலுள்ள 100-170 வரையான இனங்களில் ஒன்று ஆகும்.  
இத்தாவர இனங்கள் இந்திய துணைக்கண்டத்தில் பொதுவாகக் காணப்படுகின்றன. இவ் ஒட்டுண்ணித் தாவர இனங்கள் இலையற்ற இரட்டை படரும் மெல்லிய கொடிகள் மரங்களில் படர உதவுகிறது. இதற்கு வேர்களும் தண்டும் காணப்படுவதில்லை.
# புலிச்சுவடி

**புலிச்சுவடி** (*Ipomoea pes-tigridis*) என்பது *இப்போமியா* குடும்ப கொடித்தாவரம் ஆகும். இது ஆசியா, ஆப்பிரிக்கா, அவுத்திரேலியா உள்ளிட்ட பல பசுபிக் தீவுகளில் காணப்படுகிறது.  
ஏறக்குறைய இதய வடிவம் கொண்ட, ஐந்து இதழ்கள் கொண்ட இதன் இலை 6-10 செ.மீ வளரக்கூடியது. இதில் மயிர் போன்ற அமைப்பு காணப்படும். இதன் ஐந்து இதழ் அமைப்பு புலியின் பாதச்சுவடு போன்று காணப்படுவதால் இதற்கு புலிச்சுவடி (*tiger's paw*) என்ற பெயர் கிடைத்தது. இதன் பூக்கள் வெள்ளையாகவும், 4 செ.மீ நீளமுடையதுமாகும். மாலை நான்கு மணிக்கு மலரும் இதன் பூக்கள் மறுநாள் காலையில் உதிர்ந்துவிடும்.
# முதியார் கூந்தல்

**முதியார் கூந்தல்** (*Xenostegia tridentata*, **முதியார் கூந்தல்**) என்பது *கொவோலுலாசே* குடும்ப, கொடித் தாவரமாகும். அம்பு முனை போன்ற இலையினைக் கொண்ட இத்தாவரம் 2 மீ வரை வளரக்கூடியது. மணல் தரையில் வளரும் இதன் இலை 5-10 செ.மீ நீளமும், 1 செ.மீ அகலமும் உடையது. இதன் பூக்கள் மஞ்சள் நிறமுடையன. இதனைக் கடற்கரை, பயிரிடும் பகுதிகள், தரிசு நிலங்கள், வீதியோரங்கள், காடுகளின் ஆரம்ப இடங்களில் காணலாம்.
# விக்கிப்பீடியா:Statistics/weekly/11-Sep-2016
| 119 | Vkraja.s | 0 | 1 | 0 | 0 | 0 | 0 | 0 | 1 | 1 |  |
| 120 | 61.3.116.48 | 0 | 1 | 0 | 0 | 0 | 0 | 0 | 1 | 124 |  |
| 121 | 1.39.62.154 | 0 | 1 | 0 | 0 | 0 | 0 | 0 | 1 | 1650 |  |
| 122 | Maathavan | 0 | 0 | 0 | 0 | 0 | 0 | 1 | 1 | 0 |  |
| 123 | 1.39.21.99 | 0 | 1 | 0 | 0 | 0 | 0 | 0 | 1 | 2 |  |
| 124 | 210.212.250.38 | 0 | 0 | 0 | 0 | 0 | 0 | 1 | 1 | 0 |  |
| 125 | 5.21.206.254 | 0 | 1 | 0 | 0 | 0 | 0 | 0 | 1 | 0 |  |
| 126 | 1.39.61.165 | 0 | 1 | 0 | 0 | 0 | 0 | 0 | 1 | 1 |  |
| 127 | செவி | 0 | 1 | 0 | 0 | 0 | 0 | 0 | 1 | 3060 |  |
| 128 | Nikhilb239 | 0 | 1 | 0 | 0 | 0 | 0 | 0 | 1 | 108 |  |
| 129 | 1.39.20.86 | 0 | 1 | 0 | 0 | 0 | 0 | 0 | 1 | 1125 |  |
| 130 | 117.199.136.151 | 0 | 1 | 0 | 0 | 0 | 0 | 0 | 1 | 286 |  |
| 131 | 1.39.21.182 | 0 | 1 | 0 | 0 | 0 | 0 | 0 | 1 | 923 |  |
| 132 | 1.39.20.248 | 0 | 1 | 0 | 0 | 0 | 0 | 0 | 1 | 1864 |  |
| 133 | Arunnirml | 0 | 0 | 0 | 0 | 1 | 0 | 0 | 1 | 0 |  |
| 134 | 49.32.20.189 | 0 | 1 | 0 | 0 | 0 | 0 | 0 | 1 | 0 |  |
| 135 | Groverlynn | 0 | 1 | 0 | 0 | 0 | 0 | 0 | 1 | 0 |  |
| 136 | SYED ANFAS | 0 | 1 | 0 | 0 | 0 | 0 | 0 | 1 | 375 |  |
| 137 | 117.241.19.193 | 0 | 1 | 0 | 0 | 0 | 0 | 0 | 1 | 60 |  |
| 138 | Ayyanar34 | 0 | 1 | 0 | 0 | 0 | 0 | 0 | 1 | 13 | } |
# அங்குசம்

**அங்குசம்** என்பது யானையைக் கட்டுப்படுத்த யானைப்பாகர் பயன்படுத்தும் ஆயுதமாகும். இந்துத் தொன்மவியலில் பல கடவுளர் அங்குசத்தை வைத்துள்ளார்கள். விநாயகர், பைரவர், சதாசிவ மூர்த்தி, துர்க்கை ஆகியோர் இந்த ஆயுதத்தினை வைத்துள்ளார்கள். துரக்கோலின் மேற்பகுதியில் கொக்கியோடு இக்கருவி அமைந்திருக்கும். இந்த ஆயுதத்தினை துறட்டி என்பார்கள். இந்த ஆயுதம் வசப்படாத பொருளை வளைத்து வசப்படுத்தும் கருவியாக கொள்ளப்படுகிறது. இந்த ஆயுத்ததின் சக்தியாக வசியம் கருதப்படுகிறது. உயிர்களின் ஆனவத்தை அடக்கி உயிர்களை வசப்படுத்துதல் இந்த ஆயுதத்தின் தன்மையாகும்.
# 1937 ஆத்திரேலிய ஏர்லைன்சு சடின்சன் விபத்து

**1937 ஆத்திரேலிய ஏர்லைன்சு சடின்சன் விபத்து** (*1937 Airlines of Australia Stinson crash*) எனும் இது, 1937 ஆம் ஆண்டு, பிப்ரவரி 19 இல் நடந்த ஒரு வானூர்தி விபத்தாகும். ஆத்திரேலிய ஏர்லைன்சுக்கு சொந்தமான "ஸ்டின்சன் மாடல் ஏ" (*Stinson Model A*) வகையைச் சார்ந்த, "பிரிஸ்பேன் நகரம்" (*City of Brisbane*) எனும் பெயருடைய வானூர்தி ஒன்று, ஆத்திரேலியாவின் குயின்சுலாந்து மாநிலத்தின் தலைநகரான பிரிஸ்பேனிலிருந்து - அந்நாட்டின் மிகப் பெரிய நகரமும், நியூ சவுத் வேல்ஸ் மாநிலத்தின் தலைநகரமுமான சிட்னிக்கு 2 விமானிகள், மற்றும் 5 பயணிகளையும் சுமந்துச் சென்ற அவ்வானூர்தி காணாமல்போனது. பின்பு, விபத்துக்குள்ளானதாக அறியப்பட்ட அந்த வானூர்தி விபத்தில், இரு விமானிகளும், இரண்டு பயணிகளும் கொல்லப்பட்டனர். மேலும், அவ்வானூர்தி விபத்தில் எஞ்சியிருந்த மூன்று பயணிகளில் ஒருவர், முதலுதவிக்கு முயற்சிக்கும் போது பலியானார்.
# ஒசைரிசு-ரெக்சு

**ஒசைரிசு-ரெக்சு** (*OSIRIS-REx*, ஆங்கிலத்தில் *Origins, Spectral Interpretation, Resource Identification, Security, Regolith Explorer* "தோற்றம், நிறமாலை விளக்கம், வளங்களை அடையாளமிடல், பாதுகாப்பு, பாறைப்படிவு ஆய்வுப்பணி" என்பவற்றின் சுருக்கம்) என்பது தற்போது நாசா நடத்தும் சிறுகோள்களை ஆய்வு செய்யவும் மாதிரிகளை பூமிக்கு கொண்டுவரவுமான செயற்திட்டமாகும். இத்திட்டத்தின் முதன்மை நோக்கம் 101955 பென்னு என்ற புவியருகு சிறுகோளின் மேற்பரப்பு மாதிரிகளைச் சேகரித்து புவிக்குக் கொண்டு வருவதாகும். இதன் மூலம் சூரியக் குடும்பத்தின் தோற்றமும் பரிணாம வளர்ச்சியும், அதன் ஆரம்பக் கட்டக் கோளுருவாக்கம், புவியில் உயிர்களின் தோற்றத்தை நிர்ணயிக்கும் கரிமச் சேர்மங்களின் மூலம் ஆகியவற்றை ஆராய்ந்தறிய அறிவியலாளர்கள் எதிர்பார்க்கின்றனர்.  
இத்திட்டத்தின் செலவு கிட்டத்தட்ட 800 மில்லியன் அமெரிக்க டாலர்களாகும், அத்துடன் அட்லஸ்-V ஏவூர்திக்கு 183.5 மில்லியன் டாலர்கள் செலவு.இது "புதிய எல்லைகள்" திட்டதின்கீழ் தேர்ந்தெடுக்கப்பட்ட மூன்றாவது கோள் அறிவியல் பணியாகும். இதற்குமுன் "ஜூனோ" மற்றும் "நியூ ஹரைசன்ஸ" விண்கலங்கள் "புதிய எல்லைகள்" திட்டதில் ஏவப்பட்டன. இத்திட்டத்தின் முதன்மை விசாரணையாளர் அரிசோனா பல்கலைக்கழகத்தின் பேராசிரியர் டான்டி லோரெட்டா (Dante Lauretta) ஆவர்.  
இத்திட்டத்தின் விண்கலம் 2016 செப்டம்பர் 8-இல் ஏவப்பட்டது. 2017 செப்டம்பர் 22 இல் புவியைக் கடந்து, 2018 திசம்பர் 3 இல் 101955 பென்னு என்ற சிறுகோளில் இருந்து 19 கிமீ தூரத்தை அணுகியது. அடுத்த பல மாதங்களை அது பென்னுவில் தரையிறங்குவதற்கான சரியான இடத்தை ஆராய்வதில் செலவிட்டது. 2019 திசம்பர் 12 இல் மாதிரிகளை எடுப்பதற்கான முதலாவது இடத்தை நாசா அறிவித்தது. இதற்கு நைட்டிங்கேல் எனப் பெயரிடப்பட்டது. 2020 அக்டோபர் 20 இல் ஒசைரிசு-ரெக்சு பென்னுவை சென்றடைந்து, மாதிரிகளை சேகரிக்கும் பணிக்கான அடுத்தகட்ட நடவடிக்கைகளை வெற்றிகரமாக நடத்தியது. 2023 செப்டம்பர் 24 அன்று, பூமிக்கு அருகில் பறக்கும் போது, விண்கலம் அதன் மாதிரியைத் அனுப்பும் கலத்தை வெளியேற்றியது. இக்கலம் பூமிக்கு வான்குடை மூலம் அனுப்பப்பட்டது, அது யூட்டாவில் உள்ள சால்ட் லேக் நகரில்லுள்ள அமெரிக்க அரசுப் பயிற்சி வரம்பிலிருந்து மீட்டெடுக்கப்பட்டது.
# ஒசைரிசு-ரெக்சு

## செயற்திட்டம்

இத்திட்டம் அரிசோனா பல்கலைக்கழகதின் "சந்திரன் மற்றும் கிரக ஆய்வகம்", நாசாவின் "கோடார்ட் ஸ்பேஸ் பிளைட் மையம்" மற்றும் "லாக்ஹீட் மார்டின் ஸ்பேஸ் சிஸ்டம்ஸ்" என்பவற்றால் இணைந்து உருவாக்கப்பட்டது, செப்டம்பர் 8 2016 அன்று ஏவப்பட்டது. இப்பணியின் விஞ்ஞானிகள் அணி அமெரிக்கா, கனடா, பிரான்ஸ், ஜெர்மனி, ஐக்கிய ராஜ்யம், மற்றும் இத்தாலி நாட்டினர்களை உறுப்பினர்களாகக்கொண்டுள்ளது.  
சுமார் இரண்டு ஆண்டுகள் பயணத்திற்குப் பின் ஓசைரிஸ்-ரெக்ஸ் விண்கலம் 2018இல் உடுக்கோள் 101955 பின்னுஐ சந்தித்து சுமார் 5 கி.மீ. (3.1 மைல்) தொலைவிலிருந்து அதன் மேற்பரப்பை 505 நாட்களில் வரைபடமாக்கும் பணியை தொடங்கஉள்ளது. அவ்வரைபடத்தை பயன்படுத்தி உடுக்கோளின் எப்பகுதியிலிருந்து மாதிரியை எடுப்பதென அணி முடிவுசெய்யும். பின்னர் விண்கலம் உடுக்கோளை நெருங்கி அணுகி (உடுக்கோள் மீது தரையிறங்காமல்) ஒரு இயந்திர கையை நீட்டி மாதிரியை சேகரிக்கும்.  
ஓர் சிறுகோள் தெரிவு செய்யப்பட்டதற்கு காரணம் சிறுகோள்கள் சூரிய குடும்பம் பிறந்த காலத்திலிருந்து வந்த 'காலப் பேழை' ஆகும். குறிப்பாக பின்னு தெரிவுசெய்யப்பட்டதட்கு காரணம் இது கொண்டுள்ள ஆதியான கரிம பொருள்களும், பூமியின் தோற்றத்திற்கு முந்திய பொருள்களை கொண்டுள்ளதுமாகும். கரிம பொருள்கள் உயிரினங்களின் தோற்றத்திட்டக்கு முக்கியக் காரணியாகும். அமினோ அமிலங்கள் போன்ற சில கரிமவேதியல் சேர்மங்கள் விண்கல் மற்றும் வால்மீன் மாதிரிகளில் முன்பு அவதானிக்கப்பட்டுள்ளன. அதனால் உயிரினக்களின் தோற்றத்திற்காண சில காரணிகள் விண்வெளியில் உருவாகியிருக்கலாம் கருதப்படுகிறது.
# ஒசைரிசு-ரெக்சு

## அறிவியல் நோக்கங்கள்

இப்பணியின் அறிவியல் நோக்கங்கள்
1. பீன்னுவின் மேற்பரப்பு மாதிரியை பூமிக்கு ஆய்வுக்காக கொண்டுவருவது.
1. சிறுகோள் பின்னுவை வரைபடமாக்குவது.
1. மாதிரி எடுக்கப்பட்ட இடத்தை ஆவணப்படுத்துவது.
1. ஈர்ப்பு தவிர்ந்த வேறு விசைகளால் (யார்க்கோவ்ஸ்க்கி விளைவு) சிறுகோளின் சுற்றுப்பாதையின் ஏற்படும் விலகலை அளவிடுவது.
1. சிறுகோளின் பூமியிலிருந்தான அவதானிப்புடன் ஒப்பிடுவது.
# ஒசைரிசு-ரெக்சு

## விவரக்குறிப்பு

நீளம்: 6.2m (குரிய காலங்கள் வரிசைப்படுத்தியபடி)  
அகலம்: 2.4m  
உயரம்: 3.2m  
நிறை: 880&nbsp;kg (எரிபொருளற்று), 2110&nbsp;kg (எரிபொருளுடன்)  
சக்தி: இரண்டு குரிய கலங்கள், 8.5 m<sup>2</sup> பரப்பு, 1226 W தொடக்கம் 3000 W வரை சக்தியை பிறப்பிக்கவல்லன.
# குருட்டுக் கொசு

**குருட்டுக் கொசு**, அல்லது **ஸ்கைரோனமஸ்** (*Chironomidae*) அல்லது (*blind mosquitoe*)
என்பது நெமடொசிரா (Nematocera) என்ற குடும்பத்தைச் சார்ந்த கொசு இனம் ஆகும். இப்பூச்சிகள் நெல் வயல்களில் அதிகமாகக் காணப்படுகிறது. பயிர்களில் பால் பருவத்தின் போது மகரந்த சேர்க்கைக்கு இப்பூச்சிகள் பெரும் உதவி செய்கின்றன. இதனால் இப்பூச்சியை விவசாயிகளின் நண்பன் என்றும் கூறுகிறார்கள். இது ஒரு இரு சிறகுடைய பூச்சியாகும். இவை பார்ப்பதற்கு கொசு போல் தோன்றினாலும் ஒரு சில உடல் மாற்றங்களால் கொசுவிலிருந்து வேறுபடுத்திப் பார்க்கலாம். உலகளவில் இவ்வகைப் பூச்சி இனங்கள் 10,000 இருக்கலாம் என்று கணக்கிடப்பட்டுள்ளது.
# ஏ. ஜி. சுப்புராமன்

**ஏ. ஜி. சுப்புராமன்** (பிறப்பு: 30-09-1930: இறப்பு: 07-02-1986) இந்திய விடுதலை இயக்கத்தில் தனது தந்தை அ. எஸ். கோவிந்தராஜூலுவுடன் இணைந்து போராடியவர். 26 வயதில் மதுரை நகர் மன்றத் தலைவராக 1957 முதல் 1959 முடிய பணியாற்றும் போது, மதுரையில் பாதாள சாக்கடை திட்டத்தை விரிவுபடுத்தி, மதுரை அருகில் உள்ள அவனியாபுரத்தில் மதுரை நகராட்சி புல்பண்ணை வளர்க்கும் திட்டத்தை உருவாக்கியவர்.
# ஏ. ஜி. சுப்புராமன்

## அரசியல்

இவர் இந்திய மக்களவைக்கு இரண்டு முறை தேர்ந்தெடுக்கப்பட்டவர்.இந்திய தேசிய காங்கிரசு கட்சியின் சார்பாக 1980இல் மதுரை மக்களவைத் தொகுதியில், தன்னை எதிர்த்து போட்டியிட்ட இந்திய பொதுவுடமைக் கட்சி (மார்க்சிஸ்ட்) வேட்பாளாரை விட 69,195 வாக்குகள் கூடுதலாகப் பெற்று, ஏழாவது மக்களவைக்குத் தேர்ந்தெடுக்கப்பட்டார்.  
ராஜீவ் காந்தியின் நம்பிக்கைக்கு பாத்திரமான ஏ. ஜி. சுப்பராமன், இந்திராகாந்தி படுகொலைக்குப் பின்னர் இந்திய தேசிய காங்கிரஸ் கட்சியின் சார்பில், 24 டிசம்பர் 1984 ஆம் ஆண்டு நடைபெற்ற எட்டாவது மக்களவைத் தேர்தலில், மீண்டும் இரண்டாம் முறையாக மதுரை மக்களவைத் தொகுதியில் போட்டியிட்டு, தன்னை எதிர்த்து நின்ற இந்தியப் பொதுவுடமைக் கட்சி (மார்க்சிஸ்ட்) வேட்பாளர் என். சங்கரய்யாவை விட 1,73,011 வாக்குகள் கூடுதலாகப் பெற்று வெற்றி பெற்றார்.
# ஏ. ஜி. சுப்புராமன்

## பணிகள்

சிறந்த கால்பந்தாட்ட வீரரான சுப்பராமன் மதுரை தமுக்கம் திடலில் மூன்று முறை தமிழ்நாடு மாநில அளவிலான கால்பந்து போட்டிகளை நடத்தியவர். மேலும் தமிழ்நாடு கால்பந்தாட்ட சங்கத்தின் தலைமைப் பதவியில் செயல்பட்டவர்.  
இந்திய அரசின் சார்பாக, அகில இந்திய சமாதானத் தூதுக் குழுவுடன் ருசியா, சுவீடன் போன்ற நாடுகளுக்கு சென்று வந்தவர்.
# ஏ. ஜி. சுப்புராமன்

## மறைவு

மதுரை நகர் மாவட்ட இந்திய தேசிய காங்கிரஸ் கட்சியின் தலைவரான ஏ. ஜி. சுப்பராமன் 7 பிப்ரவரி 1986இல், 56வது அகவையில் மாரடைப்பால் காலமானார். பின்னர் இவரது மகன் வழக்கறிஞர் ஏ. ஜி. எஸ். இராம்பாபு, மதுரை மக்களவைத் தொகுதியின் நாடாளுமன்ற உறுப்பினராக விளங்கியவர்.
# திருநீற்றுக் கொப்பரை

**திருநீற்றுக் கொப்பரை** என்பது சைவர்கள் தங்கள் இல்லங்களிலும், ஆலயங்களிலும் திருநீறு வைத்துக் கொள்ளும் கொள்கலன் ஆகும். இதனை விபூதிக் கொப்பரை என்றும் அழைப்பர். இந்து சமயக் கடவுள்களில் வெகு சில கடவுகள் இந்த திருநீற்றுக் கொப்பரையைத் தாங்கிய வடிவத்துடன் காணப்படுகின்றன.  
குலசேகரப் பட்டினம் முத்தாரம்மன் இந்த திருநீற்றுக் கொப்பரையைத் தாங்கியபடி உள்ளார். மதுரை வடக்குவாசல் செல்லியம்மனும் இந்த திருநீற்றிக் கொப்பரையை இடக்கையில் வைத்துள்ளார்.  
சிவ பக்தர்கள் கோயில்களுக்கு தானமாகத் தருகின்ற பொருட்களில் இதுவும் ஒன்றாகும். சைவ சன்னியாசிகளுக்கும், பரதேசிகளுக்கும் இந்த திருநீற்றுக் கொப்பரையைத் தானமாக தருவர்.
# ஏ. ஜி. எஸ். இராம்பாபு

**ஏ. ஜி. எஸ். இராம்பாபு** (*A. G. S. Ram Babu*; 27 சூலை 1962 - 11 சனவரி 2022), முன்னாள் இந்திய நாடாளுமன்ற உறுப்பினரும், அரசியல்வாதியும் ஆவார். வழக்கறிஞரும், சமூகப் பணியாளருமான இவர் மதுரை மக்களவைத் தொகுதியின் மறைந்த முன்னாள் எட்டாவது மக்களவை உறுப்பினர் ஏ. ஜி. சுப்புராமனின் மகனாவார்.
# ஏ. ஜி. எஸ். இராம்பாபு

## அரசியல்

ஏ. ஜி. எஸ். இராம்பாபு, மூன்று முறை மதுரை மக்களவைத் தொகுதியிலிருந்து 9, 10 மற்றும் 11ஆவது இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர்.
முதன் முறையாக 1989இல் இந்திய தேசிய காங்கிரசு கட்சி சார்பாக மதுரை மக்களவைத் தொகுதியிலிருந்து தேர்ந்தெடுக்கப்பட்டார். இரண்டாம் முறையாக 1991இல் தமிழ் மாநில காங்கிரசு கட்சி சார்பாக போட்டியிட்டு இந்திய நாடாளுமன்றத்திற்குத் தேர்ந்தெடுக்கப்பட்டார். மூன்றாம் முறையாக மீண்டும் 1996இல் தமிழ் மாநில காங்கிரஸ் கட்சி சார்பாக போட்டியிட்டு, வென்று மதுரை மக்களவைத் தொகுதி உறுப்பினரானர்.
# ஏ. ஜி. எஸ். இராம்பாபு

## மறைவு

கொரானா பெருந்தொற்று காரண்மாக தமது 60-வது அகவையில் மருத்துவமனையில் சிகிச்சை பலனின்றி 2022 சனவரி 11 அன்று மறைந்தார்.
# 1457

**1457** (**MCDLVII**) பழைய யூலியன் நாட்காட்டியில் சனிக்கிழமை ஆரம்பமான ஒரு சாதாரண ஆண்டாகும்.
# 1457

## நிகழ்வுகள்

- பெப்ரவரி 11 &ndash; சீனாவின் செங்தொங் பேரரசர் தியான்சுன் பேரரசராக மீண்டும் நியமிக்கப்பட்டார்.
- பெப்ரவரி 24 &ndash; சுவீடனின் எட்டாம் சார்லசு மன்னர் ஆட்சியில் இருந்து அகற்றப்பட்டதாக அறிவிக்கப்பட்டது. தென்மார்க்கின் முதலாம் கிறித்தியானுக்கு ஆட்சியைக் கொடுக்க உறுதிமொழி அளிக்கப்பட்டது.
- சூன் 23 &ndash; முதலாம் கிறித்தியான் சுவீடனின் மன்னராக முடி சூடினார்.
- சூலு சுல்தானகம் உருவானது.
# 1457

## இறப்புகள்

- மே 22 &ndash; ரீட்டா, இத்தாலியப் புனிதர் (பி. 1381)
# பரோடா அரசு

**பரோடா அரசு** அல்லது **பரோடா சமஸ்தானம்** (Baroda State), மராத்தியப் பேரரசின் படைத்தலைவர்களான பேஷ்வாக்களின் வழித்தோன்றல்களில் ஒரு கிளையினரான கெயிக்வாட் எனும் தேசஸ்த் பிராமண குலத்தவர்களால் ஆளப்பட்டது.  
பரோடா நகரத்தை தலைநகராகக் கொண்டு, பரோடா அரசு 1721 முதல் 1949 முடிய கெயிக்வாட்களால் ஆளப்பட்டது. பின்னர் பரோடா சுதேச சமஸ்தானத்தின் நிலப்பரப்புகள், விடுதலை இந்தியாவில், 1 மே 1949இல் மும்பை மாகாணத்துடன் இணைக்கப்பட்டது.
பரோடா மன்னருடன் ஹைதராபாத் நிஜாம், சம்மு காசுமீர் மன்னர், மைசூர் மன்னர் மற்றும் குவாலியர் மன்னர் ஆகிய ஐவருக்கும் மட்டுமே பிரித்தானிய இந்திய அரசால் 21 பீரங்கிகள் முழங்க சிறப்பு மரியாதை வழங்கப்பட்டது.. தற்போது பரோடா அரசின் பகுதிகள் குஜராத் மாநிலத்தில் உள்ளது.
# பரோடா அரசு

## பரோடாவின் நிலப்பரப்பு

பரோடா சமஸ்தானத்தின் நிலப்பரப்புகள் தற்கால குஜராத் மாநிலத்தின் தெற்கு பகுதிகளில் 8,182 சதுர கிலோ மீட்டர் பரப்பில் பரந்து காணப்பட்டது. பரோடா சமஸ்தானம் காதி, பரோடா, நவசாரி, அம்ரேலி என நான்கு பிராந்தியங்களாக பிரித்து ஆளப்பட்டது.  
மேலும் கடற்கரை பகுதிகளான துவாரகை அருகே அமைந்த ஒகா மற்றும் டையு மற்றும் தாமன் அருகே அமைந்த கொடிநார் பகுதிகளும் பரோடா சமஸ்தானத்தில் அடங்கும்.
# பரோடா அரசு

## வரலாறு

மராத்தியப் பேரரசின் காலத்தில் தற்கால குஜராத்தின் பெரும் பகுதிகளை மராத்தியர்கள் கைப்பற்றியிருந்தனர். மராத்தியப் பேரரசின் வீழ்ச்சிக்குப் பின்னர், பேஷ்வாக்கள் என்ற மராத்திய படைத்தலைவர்கள் மராத்திய பேரரசின் பல்வேறு பகுதிகளை பிரித்துக் கொண்டு தன்னாட்சியுடன் ஆண்டனர். அவற்றில் மராத்திய பேஷ்வா படைத்தலைவர் பிலாஜி கெயிட்வாட் என்பவரால் 1721இல் பரோடா அரசு நிறுவப்பட்டது.  
1803–1805இல் நடைபெற்ற இரண்டாம் ஆங்கிலேய மராத்தியப் போருக்குப் பின்னர், குஜராத்தின் பெரும்பகுதிகளை ஆங்கிலேய கம்பெனி ஆட்சியாளர்களால் வெற்றி கொள்ளப்பட்ட போதிலும், பரோடா அரசின் மன்னர், ஆங்கிலேயர்கள் வகுத்த துணைப் படைத்திட்டத்தை ஏற்றுக் கொண்டு, பிரித்தானிய இந்தியாவின் வெளியுறவுக் கொள்கையில் தலையிடாது, பரோடா அரசை தொடர்ந்து ஆண்டு வந்தனர்.
ஹைதராபாத் நிஜாம், ஜம்மு காஷ்மீர், மைசூர் மற்றும் குவாலியர் சுதேச சமஸ்தானங்கள் போன்று, பிரித்தானிய இந்தியாவின் நான்கு பெரிய சமஸ்தானங்களில் பரோடா சமஸ்தானமும் ஒன்றாகும்.  
பரோடாவின் மகாராஜா மூன்றாம் சாயாஜி கெயிக்வாட் அரசாட்சியின் போது, பரோடா சமஸ்தானத்தில் 13 கிளைகளுடன் பேங்க் ஆப் பரோடா 20 சூலை 1908இல் துவக்கப்பட்டது. பின்னர் இவ்வங்கி 19 சூலை 1969இல் இந்திய அரசால் நாட்டுடமையாக்கப்பட்டது. தற்போது இவ்வங்கி தற்போது இந்தியாவின் அரசுடமை வங்கிகளில் மூன்றாவது பெரிய வங்கியாகும்.
# பரோடா அரசு

## வரலாறு

### இருபதாம் நூற்றாண்டு

இருபதாம் நூற்றாண்டின் துவக்கத்தில் பரோடா சமஸ்தானம், பிரித்தானிய இந்தியாவின் தலைமை ஆளுனரின் நேரடி கட்டுப்பாட்டில் வந்தது. 1911ஆம் ஆண்டு மக்கள் தொகை கணக்கெடுப்பின் படி பரோடா அரசின் மக்கள் தொகை 20, 32,798 ஆக இருந்தது.  
அம்பேத்கர் தனது சுயசரிதை நூலிலின் இரண்டாம் அத்தியாயத்தில், பரோடா சமஸ்தானத்தில் தீண்டாமை பற்றி குறிப்பிட்டுள்ளார்.  
1937இல் ஜமீந்தார்கள் ஆண்ட ரேவா காந்தா, சூரத், நாசிக், கைரா மற்றும் தாணா பகுதிகள் பரோடா-குஜராத் முகமையுடன் இணைக்கப்பட்டது.
இந்திய விடுதலைக்குப் பின்னர் இந்திய அரசின் உள்துறை அமைச்சராக இருந்த சர்தார் வல்லபாய் படேலின் பெரு முயற்சியால் 1949இல் அனைத்து சுதேச சமஸ்தானங்கள் இந்தியாவின் பெருநிலப்பரப்புடன் இணைத்த போது, 15,000 சதுர கிலோ மீட்டர் நிலப்பரப்பு கொண்டுருந்த பரோடா அரசும் இந்தியாவுடன் இணைக்கப்பட்டது.
இறுதியாக 5 நவம்பர் 1944இல் பரோடா-குஜராத் முகமையை மேற்கு இந்திய அரசுகளின் முகமையுடன் இணைக்கப்பட்டு, பரோடா சட்டமன்றம் அமைக்கப்பட்டது.
# பரோடா அரசு

## பரோடா அரசின் தொடருந்து சேவைகள்

கெயிக்வாட் பரோடா சுதேச சமஸ்தான அரசின் தொடருந்து சேவை 1862இல் துவக்கப்பட்டது. எட்டு மைல் நீளம் கொண்ட முதல் இருப்புப் பாதை தோப்ஹோலி – மியாகாம் இடையே நிறுவப்பட்டது. பின்னர் மீட்டர் கேஜ் இருப்புப்பாதை அமைக்கப்பட்டது. இந்திய விடுதலைக்குப் பின்னர் பரோடா சமஸ்தானத்தின் அனைத்து இருப்புப் பாதைகளும் இந்திய அரசின் இருப்புப்பாதையுடன் 1949இல் இணைக்கப்பட்டது.
# பரோடா அரசு

## பரோடா அரசின் கப்பல் சேவைகள்

சூரத் நகரத்தின் தெற்கில் 40 மைல் தொலைவில் பில்லிமோரா துறைமுகத்தில் பரோடா சமஸ்தானத்தின் ஐம்பது சரக்கு மற்றும் பயணிகள் கப்பல்கள் இயங்கியது.
# பரோடா அரசு

## பரோடா அரசின் மன்னர்கள்

- பாலாஜிராவ் கெயிக்வாட் (1721–1732)
- தமாஜி ராவ் கெயிக்வாட் (1732–1768)
- முதலாம் சாயாஜிராவ் கெயிக்வாட் (1768–1778)
- பதேசிங்ராவ் கெயிக்வாட் (1778–1789)
- மனாஜிராவ் கெயிக்வாட் (1789–1793)
- கோவிந்தராவ் கெயிக்வாட் (1793–1800)
- ஆனந்தராவ் கெயிக்வாட் (1800–1818)
- இரண்டாம் சாயாஜிராவ் கெயிக்வாட் (1818–1847)
- கணபதிராவ் கெயிக்வாட் (1847–1856)
- காந்தராவ் கெயிக்வாட் (1856–1870)
- மால்கர்ராவ கெயிக்வாட் (1870–1875)
- மூன்றாம் சாயாஜிராவ் கெயிக்வாட் (1875–1939)
- பிரதாப்சிங் ராவ் கெயிக்வாட் (1939–1951)
- இரண்டாம் பாதேசிங் ராவ் கெயிக்வாட் (1951–1988)
- இரஞ்சித்சிங் பிரதாப்சிங் கெயிக்வாட் (1988–2012)
- சமர்ஜித்சிங் ரஞ்சித்சிங் கெயிக்வாட் (2012–)
# பரோடா அரசு

## இதனையும் காண்க

- கெயிக்வாட்
- பவநகர் அரசு
- கட்ச் இராச்சியம்
- ஜூனாகத் அரசு
- மராத்தியப் பேரரசு
- இந்திய மன்னராட்சி அரசுகளின் பட்டியல்
- இந்தியாவின் அரசியல் ஒருங்கிணைப்பு
- மராத்திய அரச குலங்கள் மற்றும் அரசுகள் பட்டியல்
# சிதம்பரம் நூறுகால் மண்டபம்

**சிதம்பரம் நூறுகால் மண்டபம்** என்பது சிதம்பரம் நடராசர் கோயிலில் உள்ள ஒரு மண்டபமாகும். இந்த மண்டபத்தில் சோழர் காலத்தைச் சேர்ந்த அரிய ஓவியங்கள் இருக்கின்றன.
# சிதம்பரம் நூறுகால் மண்டபம்

## வரலாறு

இந்த நூறுகால் மண்டபம் சிதம்பரம் கோயிலில் உள்ள சிவகங்கை தீர்த்தத்துக்கு மேற்கில், சிவகாமி அம்மன் சன்னதிக்கு தெற்கில் இருக்கிறது. இந்த மண்டபம் சோழப் பேரரசனான விக்கிரம சோழனின் காலத்தில் கட்டப்பட்டது. இவனது முதன்மை அமைச்சர், மற்றும் படைத் தளபதியான நரலோக வீரன் என்பவன் இம் மண்டபத்தை கட்டியவன் என்று கல்வெட்டுகள் குறிக்கின்றன . நரலோக வீரனின் மெய் கீர்த்தி அவனை தொண்டைமான் என்றும் வேளாண் குடி முதல்வன் என்றும் போற்றுகிறது, இதன்மூலம் இவன் வேளாளர் குடியை சார்ந்த தளபதி என்று தெரிகிறது
# சிதம்பரம் நூறுகால் மண்டபம்

## சோழர்கால ஓவியங்கள்

வழக்கு போன்ற காரணங்களினால் 30 ஆண்டுகளாக பூட்டிவைக்கப்பட்டிருந்த இந்த மண்டபம் அண்மையில் திறக்கப்பட்டு, இரண்டு கோடி ரூபாய் செலவில் புதுப்பிக்கப்பட்டு வருகிறது. இந்நிலையில், வரலாற்றுப் பேராசிரியர்கள் சிலர் மேற்கொண்ட ஆய்வில் இந்த நூறுகால் மண்டபத்தில் சோழர் காலத்து ஓவியங்கள் அழிந்த நிலையில் இருப்பது கண்டுபிடிக்கப்பட்டுள்ளது. இதுவரை சோழர்கால ஓவியங்கள் தஞ்சை பெரிய கோயில், நார்த்தாமலை, மலையடிப்பட்டி ஆகிய மூன்று இடங்களில் மட்டும்தான் கண்டுபிடிக்கப்பட்டிருந்தது. நானாகாவதாக சிதம்பரம் நடராஜர் கோயிலிலும் கண்டுபிடிக்கப்பட்டுள்ளன. முதலில் சுண்ணாம்புக் கலவை பூசி, அது காய்வதற்குள் ஓவியங்களை வரையும் பற்றோவிய முறையில் இந்தச் சுவர் ஓவியங்கள் வரையப்பட்டுள்ளன.  
மண்டபத்தின் விதானத்தில் வட்ட வடிவ கொடிக் கருக்குகளில் எட்டு இதழ்கள் கொண்ட பூக்கள், சில இடங்களில் சாய் சதுரங்களுக்குள் பூக்கள், ஓரங்களில் கொடிக்கருக்கு ஓவியங்கள் எல்லைக்கோடு போல வரையப்பட்டுள்ளன. என்றாலும் ஓவியங்கள் அழிந்த நிலையில் உள்ளதால் ஏழு இடங்களில் மட்டும் ஓவியங்களை அடையாளம் காண இயலுகிறது. தஞ்சை பெரிய கோயிலில் உள்ள ஓவியங்களில் பயன்படுத்தப்பட்டுள்ள அடர் பச்சை, சிவப்பு, மஞ்சள், காவி போன்ற வண்ணங்களே இங்கும் வரைய பயன்படுத்தப்பட்டுள்ளன.
# காரணை விழுப்பரையன்

**காரணை விழுப்பரையன்** என்பவர் 13ம் நூற்றாண்டில் வாழ்ந்த சைவப் புலவர் ஆவார். இவர் மாறவர்மன் திரிபுவனச் சக்கரவர்த்தி சுந்தரபாண்டிய தேவரின் அரண்மனைப் புலவர்களில் ஒருவராக இருந்துள்ளார். இவருடன் இருந்த கொடிகொண்டான் பெரியான் ஆதிச்ச தேவர் என்பவர் மாறவர்மன் திரிபுவனச் சக்கரவர்த்தி சுந்தரபாண்டிய தேவரின் மீது பிள்ளைத்தமிழ் பாடியுள்ளார்.  
சுந்தபாண்டிய தேவரின் காலத்தில் நிகழ்ந்தவைகளை மையமாகக் கொண்ட பூவண்ணன் என்பவரின் வளவன் பரிசு நூலில் காரணை விழுப்பரையன் ஒரு கதாப்பாத்திரமாக வருகின்றார்.
# கிஷ்கிந்தா

**கிஷ்கிந்தா** (**Kishkinta**) என்பது தமிழ்நாட்டின் சென்னையில் உள்ள ஒரு பொழுது போக்குப் பூங்கா ஆகும். இது வண்டலூர் தொடர்வண்டி நிலையத்திற்கருகில், அமைதியான சூழ்நிலையில், அனகாபுத்தூரிலிருந்து 13 கி.மீ தெற்கே உள்ளது. இதை நிறுவியவர் நவோதயா ஸ்டுடியோ உரிமையாளரான அப்பச்சன் ஆவார். இந்த பூங்கா 12 ஏக்கர் பரப்பளவில் கண்ணுக்கினிய தாவரங்கள், நீரூற்றுக்கள் ஆகியவற்றைக் கொண்டு அலங்காரமாக வடிவமைக்கப்பட்டுள்ளது. இந்தப் பூங்காவில் அலை குளங்கள், நீர் சவாரிகள், ரோலர் கோஸ்டர், சிறுவர் தொடர்வண்டி முதலியன உள்ளன குறிப்பாக சுற்றுலா வரும் குழந்தைகளைக் கவரும் பல்வேறு பொழுதுபோக்கு அம்சங்கள் உள்ளன. இதன் பெயர் இராமாயணக் காவியத்தின் கதையில் வரும் ஒரு நாட்டின் பெயரான கிட்கிந்தையின் பெயரில் இருந்து எடுக்கப்பட்டது.
# ஆலக்கோயில்

**ஆலக்கோயில்** என்பது இந்து சமய கோயில்களில் ஒரு வகையாகும். இந்த ஆலக்கோயிலானது ஆனைக்கோயில் என்பதன் மரூஉ ஆகும். சிற்ப சாஸ்திரங்களில் கஜபிருஷ்ட விமானக் கோயில், ஹஸ்திபிருஷ்ட விமானக் கோயில் என்றும் ஹஸ்திபிருஷ்ட விமானக் கோயில் என பல பெயர்களில் வழங்குகின்றனர். இந்த வகையான ஆலக்கோயிலின் விமானம் யானையின் முதுகு போன்று அமைந்துள்ளது.  
திருக்கச்சூர் கச்சபேஸ்வரர் கோயில், சுந்தரமூர்த்தி நாயனார் திருக்கச்சூர் ஆலக்கோயில், திருவொற்றியூர், வடதிருமுல்லைவாயில், திருவேற்காடு, திருக்கழுக்குன்றம் பக்தவத்சல ஈசுவரர் கோயில், திருவானைக்கா சம்புகேசுவரர் கோயில் போன்ற கோயில்கள் ஆலக்கோயில்களாகும்.
# இந்திய விளையாட்டு மேம்பாட்டு ஆணையம்

**இந்திய விளையாட்டு மேம்பாட்டு ஆணையம்** (*Sports Authority of India*, **SAI**) இந்தியாவின் அனைத்துப் பகுதிகளிலும் விளையாட்டினைப் பரப்பவும் கட்டமைப்புகளை மேம்படுத்தவும் இந்திய அரசின் இளைஞர் விவகாரம் மற்றும் விளையாட்டுத் துறை அமைச்சகத்தால் 1984இல் நிறுவப்பட்ட மீயுயர் தேசிய விளையாட்டு அமைப்பாகும். இதன்கீழ் பெங்களூரு, காந்திநகர், சண்டிகர், கொல்கத்தா, இம்பால், குவகாட்டி, போபால், இலக்னோ, சோனேபட் இடங்களில் அமைந்துள்ள ஒன்பது வட்டார மையங்களும் பாட்டியாலா, திருவனந்தபுரம் ஆகியவிடங்களில் அமைந்துள்ள இரண்டு விளையாட்டுத்துறை கல்வி நிறுவனங்களும் உள்ளன. பாட்டியாலாவிலுள்ள நேதாசி சுபாசு தேசிய விளையாட்டுக் கழகத்திலும் பெங்களூரு, கொல்கத்தா போன்ற சில வட்டார மையங்களிலும் பயிற்றுநருக்கான கல்வியும் விளையாட்டு மருந்தியல் கல்வியும் வழங்கப்படுகின்றன. திருவனந்தபுரத்திலுள்ள இலட்சுமிபாய் தேசிய உடற்பயிற்சிக் கல்லூரியில் உடற்பயிற்சிக் கல்வியில் பட்ட, பட்டமேற்படிப்பு கல்வித்திட்டங்கள் நடத்தப்படுகின்றன.
# இந்திய விளையாட்டு மேம்பாட்டு ஆணையம்

## இந்திய விளையாட்டு ஆணையத்தின் வட்டார மையங்களும் கல்விநிறுவனங்களும்

| 1. | வடக்கு | நேதாஜி சுபாசு தேசிய விளையாட்டுக் கழகம், பட்டியாலா, பஞ்சாப் பகுதி |  |
| --- | --- | --- | --- |
| 2. | எசுஏஐ நேதாஜி சுபாசு வட்டார மையம், சண்டிகர் |  |  |
| 3. | தேவிலால் வடக்கு வட்டார மையம், சோனிபத், அரியானா |  |  |
| 4. | எசுஏஐ நேதாஜி சுபாசு வட்டார மையம், இலக்னோ, உத்தரப் பிரதேசம் |  |  |
| 5. | நடுவண் | எசுஏஐ உத்தவ் தாசு மேத்தா நடுவண் மையம், போபால், மத்தியப் பிரதேசம் |  |
| 6. | கிழக்கு | எசுஏஐ நேதாஜி சுபாசு கிழக்கு வட்டார மையம், கொல்கத்தா, மேற்கு வங்காளம் |  |
| 7. | வட-கிழக்கு | எசுஏஐ நேதாஜி சுபாசு வடக்கு-கிழக்கு வட்டார மையம், இம்பால், மணிப்பூர் |  |
| 8. | எசுஏஐ நேதாஜி சுபாசு வடக்கு-கிழக்கு வட்டார மையம், குவகாத்தி, அசாம் |  |  |
| 9. | தெற்கு | எசுஏஐ நேதாஜி சுபாசு தெற்கு வட்டார மையம், பெங்களூர், கருநாடகம் |  |
| 10. | இலட்சுமிபாய் தேசிய உடற்பயிற்சிக் கல்லூரி, திருவனந்தபுரம், கேரளம் |  |  |
| 11. | மேற்கு | எசுஏஐ நேதாஜி சுபாசு மேற்கு வட்டார மையம், காந்திநகர், குசராத்து | } |  
இவற்றைத் தவிர இமாச்சலப் பிரதேசத்தில் சிலரூ என்றவிடத்தில் உயர்ந்த உயரத்தில் பயிற்சி வழங்கும் மையம் உள்ளது.
# இந்திய விளையாட்டு மேம்பாட்டு ஆணையம்

## இந்திய விளையாட்டு ஆணையத்தின் வட்டார மையங்களும் கல்விநிறுவனங்களும்

### விளையாட்டரங்கங்கள்

இந்த ஆணையத்திடம் தில்லியிலுள்ள கீழ்க்கண்ட ஐந்து விளையாட்டரங்கங்களைப் பராமரிக்கும், பயன்படுத்தும், மேம்படுத்தும் பொறுப்பும் வழங்கப்பட்டுள்ளது:  
- சவகர்லால் நேரு விளையாட்டரங்கம்  
- இந்திரா காந்தி விளையாட்டரங்கம்  
- தியான் சந்த் தேசிய விளையாட்டரங்கம்  
- முனைவர்.சியாமாப் பிரசாத் முகர்ச்சீ நீச்சற்குள வளாகம்  
- முனைவர். கர்ணிசிங் துப்பாக்கிச் சுடும் களங்கள்
# தஞ்சாவூர் பூலோக கிருஷ்ணன் கோயில்

**பூலோக கிருஷ்ணன் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் சகாநாயக்கன் தெருவில் அமைந்துள்ளது. யஞ்ஞ நாராயணப்பெருமாள் கோயில் வளாகத்தில் இரு கோயில்கள் உள்ளன. அக்கோயில்களில் இக்கோயிலும் ஒன்றாகும்.
# தஞ்சாவூர் பூலோக கிருஷ்ணன் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் பூலோக கிருஷ்ணன் கோயில்

## யஞ்ஞ நாராயணப்பெருமாள்

நுழைவாயிலைக் கடந்து உள்ளே செல்லும்போது எதிரில் பலிபீடம் காணப்படுகிறது. அடுத்து கருடாழ்வார் உள்ளார். முன் மண்டபத்தில் ஆஞ்சநேயர் உள்ளார். கருவறை முன்பாக இருபுறமும் துவார பாலகர்கள் உள்ளனர். மூலவராக யஞ்ஞ நாராயணப்பெருமாள் ஸ்ரீதேவி பூமிதேவியுடன் உள்ளார். சன்னதியின் வலப்புறம் அனுமார், ராமானுஜர் உள்ளிட்ட பல சிற்பங்கள் காணப்படுகின்றன.
# தஞ்சாவூர் பூலோக கிருஷ்ணன் கோயில்

## பூலோக கிருஷ்ணன்

மூலவர் சன்னதியின் இடப்புறம் உள்ள சன்னதியில் பூலோககிருஷ்ணன் ருக்மணி சத்யபாமாவுடன் உள்ளார். வாயிலின் இரு புறமும் துவார பாலகர்கள் உள்ளனர்.
# தஞ்சாவூர் பூலோக கிருஷ்ணன் கோயில்

## கருட சேவை

ஒவ்வோராண்டும் நடைபெறும் கருட சேவையின்போது கலந்துகொள்ளும் 24 கோயில் பெருமாள்களில் இக்கோயிலைச் சேர்ந்த பெருமாளும் ஒருவர் ஆவார்.
# தஞ்சாவூர் பூலோக கிருஷ்ணன் கோயில்

## குடமுழுக்கு

இக்கோயிலில் 4 செப்டம்பர் 2016 அன்று குடமுழுக்கு நடைபெற்றது.
# பிரான்சிஸ் எர்ன்ஸ்ட் நியூமன்

**பிரான்சிஸ் எர்ன்ஸ்ட் நியூமன்** (*Franz Ernst Neumann*(1798, செப்டம்பர் 11 – 1895, மே 23) இவர், செருமனியின் பிரபல கணிதவியலாளரும், இயற்பியலாளருமாக அறியப்படுகிறார். இயற்பியல், மற்றும் கணிதத் துறையை தனது மகத்தான ஆய்வுகள் மூலம் வளப்படுத்திய இவர், கணிதம், ஒளியியல், மின்னியல், படிகவியல் உள்ளிட்ட பல்வேறு களங்களில் குறிப்பிடத்தக்க பங்களித்தவர்.
# பிரான்சிஸ் எர்ன்ஸ்ட் நியூமன்

## சுயசரிதை

நியூமன், 1798 ஆம் ஆண்டு, செப்டம்பர் 11 இல், செருமனியின் தலைநகர் பெர்லின் அருகே உள்ள ஜோவகிம்ஸ்தல் நகரில் பிறந்தார். நியூமேனின் தந்தை விவசாயியாவார், அவரின் சிறு வயதிலேயே அவரது அம்மா பிரிந்து சென்றுவிட அதன்பிறகு, தாத்தா வீட்டில் வளர்ந்தார். கணிதத்தில் சிறந்து விளங்கிய எர்ன்ஸ்ட் நியூமன், அக்காலத்தில் அடிக்கடி போர் நடந்ததால் கல்வி தடைபட்டது. இந்நிலையில், படிப்பை 16 வயதிலேயே நிறுத்தியவர், அந்நாட்டு இராணுவத்தில் இணைந்தார். 1815 ஆம் ஆண்டில் நெப்போலியனுக்கு எதிராக, நூறு நாட்கள் தன்னார்வமுடன் பணியாற்றிய நியூமன், போரில் காயம் அடைந்ததால் பணியில் இருந்து விடுவிக்கப்பட்ட்டார். இதற்கிடையில், ஒரு தீ விபத்தில் குடும்ப சொத்துகள் நாசமானதால், பண நெருக்கடியும் ஏற்பட்டது. அதை பொருட்படுத்தாத நியூமன் பெர்லின் பல்கலைக்கழகத்தில் மீண்டும் சேர்ந்து, படிப்பைத் தொடர்ந்தார்.
# பிரான்சிஸ் எர்ன்ஸ்ட் நியூமன்

## கல்வி

அவரது தந்தையின் விருப்பப்படி இறையியல் படிப்பில் சேர்ந்த நியூமன், கணிதம், மற்றும் அறிவியல் மீதான அதீத ஆர்வம் கொண்டிருந்தார். பின்னர், ஜெனா பல்கலைக்கழகத்தில் கனிமவியல் (*Mineralogy*), மற்றும் படிகவியல் பயின்றார். மேலும், படிகவியல் குறித்து ஆராய்ந்தவர், 1828 ஆம் ஆண்டு, அசாதாரண சூழலில் கோனிக்ஸ்பெர்க் பல்கலைக்கழகத்தில் முதுகலைப் படிப்பைத் தொடர்ந்தார். தந்தையின் மறைவால் ஓராண்டு காலம் படிப்பு தடைபட்டது. பிறகு, படிகவியலில் ஆய்வுகள் மேற்கொண்டு, கண்டறிந்த விடயங்களை கட்டுரையாக எழுதி வெளியிட்ட எர்ன்ஸ்ட் நியூமன், மீண்டும் பெர்லின் பல்கலைக்கழகத்தில் சேர்ந்து முனைவர் பட்டம் பெற்றார். இவரது ஆராய்ச்சிகளும், கட்டுரைகளும் இவருக்கு கோனிக்ஸ்பெர்க் பல்கலைக்கழகத்தில் 1929 இல் விரிவுரையாளர் பணியைப் பெற்றுத் தந்து, கனிமவியல், இயற்பியல் துறைப் பேராசிரியராக நியமிக்கப்பட்டார்.
# பிரான்சிஸ் எர்ன்ஸ்ட் நியூமன்

## கலந்தாய்வுகள்

1834 இல், கோனிக்ஸ்பெர்க் பல்கலைக்கழக, மருத்துவ ஆலோசகராக நியமிக்கப்பட்ட நியூமன், அங்கு மாணவர்களுக்கு ஆராய்ச்சி முறைகளை அறிமுகப்படுத்தும் நோக்கில் பிரபல விஞ்ஞானி "கார்ல் கஸ்டாவ் யாக்கோபு ஜக்கோபி" (*Carl Gustav Jacob Jacobi*) என்பவருடன் இணைந்து கணித - இயற்பியல் பயிலரங்குகள் நடத்தினார். பின்னாளில், அவரது மனைவி வழியில் கிடைத்த சொத்துமூலம், தனது வீட்டின் அருகே இயற்பியல் ஆய்வுக்கூடம் ஒன்றை அமைத்துக்கொண்டார். அவ்வேளையில் பல்கலைக்கழகத்தில் இயற்பியல் ஆய்வுக்கூடம் இல்லாததால், இவரது ஆய்வுக்கூடத்தையே மாணவர்களும் பயன்படுத்திக் கொண்டனர்.
# பிரான்சிஸ் எர்ன்ஸ்ட் நியூமன்

## கண்டுபிடிப்புகள்

படிகவியல் குறித்த இவரது ஆய்வுகளும், கண்டுபிடிப்புகளும் ‘நியூமேன்ஸ் கோட்பாடு’ (*Newman's Theory*) என குறிப்பிடப்படுகிறது. உலோகக் கலவைகளின் வெப்பநிலைகள், ஒளி அலைக் கோட்பாடு, இரட்டை விலகல் விதிகள் மற்றும் ஒளியியல், கணித ஆய்வுகளில் ஈடுபட்ட இவர், மூலக்கூற்றின் வெப்ப விதிகளை உருவாக்கினார். இயந்திர ஆற்றலை மின்னாற்றலாக மாற்றும் செயல்பாட்டில் மின் தூண்டலின் கணித கோட்பாட்டை முதன்முதலாக வரையறுத்த 'பிரான்சிஸ் எர்ன்ஸ்ட் நியூமன்' மின்னோட்டத்தின் தூண்டலுக்கான கணித விதிகள், ஒளியியல் பண்புகளைக் கண்டறிந்தார். பல விடயங்கள் குறித்து ஆராய்ந்த எர்ன்ஸ்ட் நியூமன், தனது ஆராய்ச்சிகள் பற்றி பெரும்பாலும் விரிவுரைகளாகவே வழங்கிய அவர் அவற்றை விளக்கி கட்டுரைகளாக எழுதியது வெகு குறைவு. வெப்ப இயந்திர கோட்பாட்டைத் தோற்றுவித்தவர்களில் இவரும் ஒருவர் என இவரது மகனும் விஞ்ஞானியுமான "கார்ல் நியூமன்" (*Carl Neumann(1832, மே 7 – 1925, மார்ச்சு 27*) குறிப்பிட்டுள்ளார்.
# பிரான்சிஸ் எர்ன்ஸ்ட் நியூமன்

## பணிகள்

நியூமன், தொடர்ச்சியாக பேசில் (*Basel (1863*), டுபிங்கன் (*Tübingen (1865*) மற்றும் லைப்சிக் (*1868*) உள்ளிட்ட இடங்களில் பணியாற்றி கணிதம், ஒளியியல், மின்னியல், படிகவியல் உள்ளிட்ட பல்வேறு களங்களில் தடம் பதித்தார். மேலும் குறிப்பிடத்தக்க பங்களிப்புக்காக டுபிங்கன், ஜெனிவா பல்கலைக்கழகங்கள் இவருக்கு கவுரவ டாக்டர் பட்டங்கள் வழங்கின.
# பிரான்சிஸ் எர்ன்ஸ்ட் நியூமன்

## இறப்பு

1876 இல் அவரது பேராசிரியர் பணியிலிருந்து ஓய்வு பெற்ற பிரான்சிஸ் எர்ன்ஸ்ட் கிருத்துவ நியூமன், 1895 ஆம் ஆண்டு, மே 23 ஆம் நாளில் தனது 96 வது அகவையில் (தற்போதுள்ள கலினிங்ராட் (*Kaliningrad, உருசியா*) கோனிஸ்பெர்க் (*Königsberg*) என்னும் மாநகரில் இறந்தார்.
# குசராத்தின் வரலாறு

வின் நீர் நிலை]]
பண்டைய கால கிணறு, [[லோத்தல்]]
யின் அசோகர் கல்வெட்டுக்கள், குஜராத்]]
**குஜராத்தின் வரலாறு** (History of Gujarat), கி மு 5,000 ஆண்டிற்கு முந்தைய உலகின் பழமையான சிந்துவெளி நாகரீகத்தின் ஹரப்பா குடியிருப்பு பகுதிகளான லோத்தல் மற்றும் தோலாவிரா (கட்ச் மாவட்டம்), குஜராத்தில் கண்டெடுக்கப்பட்டன.
மௌரியர்கள், சாதவாகனர்கள் குப்தர்கள், மைத்திரகர்கள் மற்றும் மேற்கு சத்ரபதிகள் காலத்தில் குஜராத்தின் தொன்மையான பரூச் துறைமுகமும், வணிக மையமும் சிறப்புடன் விளங்கியது.
குப்தர்களின் வீழ்ச்சிக்குப் பின்னர் குப்தப் பேரரசின் படைத்தலைவர், வல்லபி நகரத்தை தலைமையிடமாகக் கொண்டு மைத்திரகப் பேரரசை நிறுவி, குஜராத்தை கி பி 6 - 8ஆம் நூற்றாண்டு வரை ஆண்டனர். கி பி 7ஆம் நூற்றாண்டில் சில காலம் குஜராத் பகுதி ஹர்ஷவர்தனர் ஆட்சியில் இருந்தது.
சிந்துப் பகுதியின் அரேபிய ஆளுநர் கி பி 770இல் வல்லபி நகரத்தை வீழ்த்தி மைத்திரகப் பேரரசை முடிவுக்கு கொண்டுவந்தார்.
பின்னர் வந்த கூர்ஜர-பிரதிகாரப் பேரரசு குஜராத்தை கி. பி 650 –1036 முடிய ஆண்டனர்.
குஜராத்தின் சில பகுதிகள் இராஷ்டிரகூடர் மற்றும் பாலர்களின் பேரரசில் சில காலம் இருந்தன. 775இல் சரத்துஸ்திர சமயத்தை பின்பற்றும் பார்சி இன மக்கள் பாரசீகத்திலிருந்து அகதிகளாக குஜராத்தில் குடியேறினர்.  
பத்தாம் நூற்றாண்டில் சோலாங்கிப் பேரரசு வலிமையுடன் குஜராத்தை ஆட்சி செய்தது. 30 சனவரி 1025 அன்று கஜினி முகமது குஜராத்தின் சௌராட்டிர தீபகற்பத்தில் உள்ள சோமநாதர் கோயிலை இடித்துப் பின் அதன் சொத்துக்களை கொள்ளையடித்து, 50,000 அப்பாவி மக்களின் உயிரை மாய்த்துச் சென்றார். .  
கி பி 14ஆம் நூற்றாண்டின் முடிவில் (1297 -1300) தில்லி சுல்தான் அலாவுதீன் கில்சியின் படைகள் பதான் மாவட்டத்தின் அங்கில்வாரா நகரத்தை சீரழித்தும், சோமநாதர் கோயிலை இடித்தும், குஜராத்தை தில்லி சுல்தானகத்தில் இணைத்தார்.
இராஜபுத்திர இசுலாமிய ஆளுநர் அகமது ஷா அகமதாபாத் நகரை நிறுவி, 1411 முதல் 1442 முடிய குஜராத்தை ஆண்டார். பின்னர் 1576 முடிய தன்னாட்சியுடன் விளங்கிய குஜராத் சுல்தானகம், அக்பர் காலத்தில் மொகாலாயப் பேரரசில் இணைக்கப்பட்டது. சூரத் துறைமுகம் மொகலாயர் காலத்தில் சிறப்புடன் விளங்கியது. பின்னர் குஜராத்தின் கிழக்கு மற்றும் மத்தியப் பகுதிகளை மராத்தியர்கள் கைப்பற்றி 18ஆம் நூற்றாண்டு முடிய ஆண்டனர். சௌராட்டிர தீபகற்பம், கட்ச் பகுதிகளை உள்ளூர் சுதேச சமஸ்தான பிரித்துக் கொண்டு ஆண்டனர்.
மராத்தியர்களுக்கும், கம்பெனி ஆட்சியாளர்களுக்கும் 1761இல் நடந்த மூன்றாம் பானிபட் போரில் தோற்ற மராத்தியப் பேரரசின் படைத்தலைவர்களான பேஷ்வாக்கள், மராத்தியப் பேரரசின் குஜராத் பகுதிகளை தங்களுக்குள் பிரித்துக் கொண்டு தன்னாட்சியுடன் ஆண்டனர். பரோடா அரசு மற்றும் பவநகர் அரசுகள், இந்தியப் பிரிவினை முடிய குஜராத்தின் பெரும் பகுதிகளை ஆண்டனர்.  
குஜராத்தின் போர்பந்தரில் பிறந்த மகாத்மா காந்தி, பிரித்தானிய காலனி ஆட்சிக்கு எதிராக இந்திய விடுதலை இயக்கத்தை முன்னின்று நடத்தி, இந்தியாவின் விடுதலைக்கு வழிவகுத்தார்.  
மும்பை மாகாணத்தில் இருந்த குஜராத், 1960இல் இந்தியாவை மொழிவாரி மாநிலங்களாக பிரிக்கும் பொழுது, குஜராத் தனி மாநில உரிமை பெற்றது.  
1960 முதல் 1995 முடிய குஜராத் மாநிலத்தை இந்திய தேசிய காங்கிரசு ஆண்டது. பின்னர் 1995 முதல் பாரதிய ஜனதா கட்சி குசராத்து மாநிலத்தின் ஆளும் சக்தியாக மாறியது.
# குசராத்தின் வரலாறு

## புராண & இதிகாச வராலாறு

பாகவத புராணம் மற்றும் மகாபாரத காவியத்தின் படி, கிருட்டிணன் பிறந்த யாதவ குலத்தினர்கள் குஜராத்தின் சௌராட்டிரா கற்பத்தின் கடற்கரையில் துவாரகை நகரை நிறுவி ஆண்டனர்.
# குசராத்தின் வரலாறு

## சிந்துவெளி நாகரீகம்

5.000 ஆண்டுகளுக்கு முந்தைய சிந்துவெளி நாகரீகத்தின் ஹரப்பா குடியிருப்புகள், குஜராத்தின் கட்ச் மாவட்டத்தின் லோத்தல் மற்றும் தோலாவிரா பகுதிகளில் கண்டெடுக்கப்பட்டுள்ளது. சிந்துவெளி நாகரீக காலத்தில் லோத்தல் முக்கிய துறைமுகமாக விளங்கியது.
# குசராத்தின் வரலாறு

## பண்டைய வரலாறு

அசோகர் கல்வெட்டுக்கள், கிர்நார் மலை மற்றும் ஜூனாகத் நகரில் உள்ளது. அசோகரின் பேரன் சந்திரகுப்த மௌரியர் குஜராத்தை கைப்பற்றி புஷ்யமித்திரனை சௌராட்டிரா நாட்டிற்கு ஆளுனராக நியமித்தார். ஜூனாகத் நகரத்தை தலைமையிடமாகக் கொண்டு புஷ்யமித்திரன் கி மு 322 முதல் 294 முடிய ஆண்டார். அசோகரது ஆணைகளை பவநாத் அருகே உள்ள கிர்நார் மலை மற்றும் ஜூனாகத் கல்வெட்டுகளில் பொறிக்கப்பட்டள்ளது.  
இந்தோ-பார்த்தியப் பேரரசை நிறுவிய பேரரசர் கோண்டபோரஸ் , கிறித்தவ திருத்தூதரான தாமசுடன் குஜராத்திற்கு கடல் வழியாக வருகை தந்தார்.  
பேரரசர் அசோகர் காலத்திய ஜூனாகத் மற்றும் கிர்நார் மலையில் அசோகரின் கல்வெட்டுகள் கிடைக்கப்பெற்றது. கிமு முதல் நூற்றாண்டிலிருந்து 300 ஆண்டுகள் வரை சகர்கள் எனும் மேற்கு சத்ரபதிகள் குஜராத் வரலாற்றில் முக்கிய இடம் வகித்தனர். மேற்கு சத்ரபதியின் முதலாம் ருத்திரதாமன் குஜராத்தின் பெரும் பகுதிகளை கைப்பற்றி ஆண்டனர்.  
கிபி இரண்டாம் நூற்றாண்டில் சாதவாகனர் குல கௌதமிபுத்ர சதகர்ணி மேற்கு சத்திரபதிகளை வென்று குஜராத்தின் சில பகுதிகளை கைப்பற்றி ஆண்டார். வல்லபி நகரத்தை தலைநகராகக் கொண்ட மைத்திரகர்கள் கிபி 475 முதல் 767 முடிய ஆண்டனர். கூர்ஜர-பிரதிகாரர்கள் கி. பி 650–1036 முடிய குஜராத்தை ஆண்டனர்.
# குசராத்தின் வரலாறு

## இராஜபுத்திரர்கள் காலம்

, 11ஆம் நூற்றாண்டு]]  
நினைவாக கட்டப்பட்ட சூரியன் கோயில்]]
எட்டாம் நூற்றாண்டின் முற்பகுதி வரை தென்னிந்தியாவின் சாளுக்கியர்கள் குஜராத்தின் சில பகுதிகளை ஆண்டனர். அரேபிய இசுலாமியர்களின் உமையா கலீபகம், மேற்கில் எசுப்பானியம் முதல் கிழக்கில் ஆப்கானித்தான் மற்றும் பாகிஸ்தான் வரை விரிவு படுத்திய போது, குஜராத் பகுதியை, சாளுக்கியப் பேரரசர் இரண்டாம் விக்கிரமாதித்தியனின் படைத்தலைவர் புலிக்கேசி, அரேபியப் படைகளிடமிருந்து குஜராத்தை காத்தார்.  
எட்டாம் நூற்றாண்டின் பிற்பகுதியில் பரத கண்டத்தின் தெற்கில் இராஷ்டிரகூடர்கள், வடமேற்கில் கூர்ஜர-பிரதிகார்கள், கிழக்கில் பாலர்கள் இணைந்த மூன்று பேரரசுகளின் கன்னோசி முக்கோணக் காலம் துவங்கியது. இம்முக்கோண காலத்தில் குஜராத்தின் வடக்குப் பகுதிகள் கூர்ஜர-பிரதிகாரப் பேரரசின் கீழும், தெற்கு குஜராத்தின் பகுதிகள் இராஷ்டிரகூடர்களின் ஆளுகையின் கீழ் இருந்தன. இராஷ்டிரகூடர்களின் வீழ்ச்சிக்குப் பின்னர், குஜராத்தின் தெற்கு பகுதிகளை மேலைச் சாளுக்கிய மன்னர் இரண்டாம் தைலப்பன் கைப்பற்றி ஆண்டார்.  
அங்கில்வாரா நகரத்தை தலைநகராகக் கொண்டு சோலாங்கிப் பேரரசர்கள் குஜராத்தை 960 முதல் 1243 முடிய ஆண்டனர்.
இந்தியத் துணைக் கண்டத்தின் கடல்சார் வணிக மையமாக குஜராத்தின் துறைமுகங்கள் விளங்கியது.
1026இல் ஆப்கானித்தானின் கஜினி முகமதுவின் இந்தியப் படையெடுப்பின் போது குஜராத்தின் புகழ் பெற்ற சோமநாதர் கோயிலை இடித்து, அதன் செல்வங்களை கொள்ளையிட்டுச் சென்றான்.  
1243க்குப் பின்னர் சோலாங்கிப் பேரரசு வீழ்ச்சியடைந்த போது, இராஜபுத்திர வகேலா குல மன்னர்களால் குஜராத் ஆளப்பட்டது. தக்காணத்தின் தேவகிரியை தலைநகராகக் கொண்ட தேவகிரி யாதவப் பேரரசின் கீழ் வகேலா குல மன்னர்கள் 1243 முதல் 1304 குஜராத்தின் சௌராட்டிர தீபகற்ப பகுதிகளை ஆண்டனர்.  
வகேலா குல மன்னர் முதலாம் கர்ணதேவன் குஜராத்தின் இறுதி இந்து மன்னராக இருந்தார். 1297இல் தில்லி சுல்தான் அலாவுதீன் கில்சியின் படைகள் குஜராத்தை கைப்பற்றி ஆண்டனர்.
# குசராத்தின் வரலாறு

## இசுலாமியர் காலம்

படையெடுப்பின் போது, குஜராத் சுல்தான் பகதூர் ஷா ஓட்டமெடுத்த ஓவியம்]]  
கர்ணதேவனின் வீழ்ச்சிக்குப் பின்னர், 1758இல் மராத்தியர்கள் குஜராத் கைப்பற்றும் வரை, 1297 முதல் 1758 முடிய இசுலாமிய தில்லி சுல்தான்களும், முகலாயர்களின் ஆட்சிப் பகுதியில் 400 ஆண்டுகள் குஜராத் இருந்தது.
பரூச், சூரத், காம்பத் போன்ற துறைமுக நகரங்கள் செழிப்புடன் விளங்கியது.
# குசராத்தின் வரலாறு

## இசுலாமியர் காலம்

### குஜராத் சுல்தானகம் 1407 - 1573

தில்லி சுல்தானகத்தின் குஜராத் ஆளுனர் ஜாபர் ஷா, தன்னாட்சியுடன் கூடிய குஜராத் சுல்தானகத்தை 1407ல் நிறுவினார். ஜாபர் ஷா மகன் அகமது ஷா சபர்மதி ஆற்றாங்கரையில் தனது பெயரில் அகமதாபாத் எனும் புது தலைநகரத்தை நிறுவி குஜராத்தை ஆண்டார். 1573ல் அக்பர் குஜராத்தை கைப்பற்றும் வரை குஜராத் சுல்தான்கள் ஆண்டனர்.
# குசராத்தின் வரலாறு

## இசுலாமியர் காலம்

### முகலாயப் பேரரசு

முகமது ஷாவின் வழித்தோன்றலான சிக்கந்தர் ஷாவின் கொலைக்குப் பின்னர் ஆட்சிக்கு வந்த குஜராத் சுல்தான், அக்பரின் படைகளால் வெல்லப்பட்டதால் குஜராத் சுல்தானகத்தின் 200 ஆண்டு கால ஆட்சி முடிவுக்கு வந்தது. குஜராத் மொகலாயப் பேரரசில் இணைக்கப்பட்டது.  
குஜராத்தை மையமாகக் கொண்ட இந்தியாவின் மேற்கு பகுதிகளின் ஆளுநர்களாக இருந்த மொகலாயப் பேரரசின் இளவரசர்களில் முராத் பக்ஷ், ஷாஜகான், தாரா சிக்கோ, அவுரங்கசீப், முகம்மது ஆசாம் ஷா புகழ் பெற்றவர்கள். 1758இல் மராத்தியர்கள் குஜராத்தை கைப்பற்றி, குஜராத்தில் இசுலாமிய ஆட்சியை முடிவுக்கு கொண்டு வந்தனர்.
# குசராத்தின் வரலாறு

## மராத்தியப் பேரரசு

17ஆம் நூற்றாண்டின் நடுவில் முகலாயப் பேரரசு வீழ்ச்சியடைந்து கொண்டிருந்த காலத்தில், சத்ரபதி சிவாஜி தலைமையிலான மராத்தியர்கள் தங்களின் ஆட்சி நிலப்பரப்புகளை வடக்கில் குஜராத், இராஜஸ்தான், அரியானா வரை விரிவு படுத்தினர்.  
சிவாஜியின் மறைவிற்குப் பின்னர் பேஷ்வாக்கள் மராத்தியப் பேரரசின் பகுதிகளை பிரித்துக் கொண்டு ஆண்டனர். 1803–1805இல் நடைபெற்ற இரண்டாம் ஆங்கிலேய மராத்தியப் போருக்குப் பின்னர், குஜராத்தின் பெரும்பகுதிகளை ஆங்கிலேய கம்பெனி ஆட்சியாளர்களால் கைப்பற்றப்பட்ட போதிலும், மராத்திய பேஷ்வா கெயிக்வாட் குல பரோடா அரசர்கள் பிரித்தானியாவின் இந்திய அரசின் துணைப்படைத் திட்டத்தில் சேர்ந்து, பரோடா அரசை 1949 முடிய ஆண்டனர்.
# குசராத்தின் வரலாறு

## குஜராத்தில் ஐரோப்பிய காலனிகள்

குஜராத் கடற்கரைப் பகுதிகளான தாமன் மற்றும் தியூ, தாத்ரா மற்றும் நகர் அவேலி பகுதிகளில் போர்த்துகீசியர்கள் கைப்பற்றி தங்கள் ஆதிக்கத்தை நிறுவினர். பின்னர் ஆங்கிலேய பிரித்தானிய கிழக்கிந்திய கம்பெனி ஆட்சியாளர்கள் பரோடா போன்ற சுதேச சமஸ்தானங்களைத் தவிர தெற்கு குஜராத்தின் அகமதாபாத், பரூச், கைரா, பஞ்சமகால், கட்ச் மற்றும் சூரத் பகுதிகளை 1818 முதல் 1947 முடிய தங்கள் நேரடி ஆட்சியில் வைத்துக் கொண்டனர்.
# குசராத்தின் வரலாறு

## இந்திய விடுதலை இயக்கம்

பேரணியில் மகாத்மா காந்தி]]  
இந்திய விடுதலை இயக்கத்தில் வல்லபாய் படேல், கே. எம். முன்ஷி, மொரார்ஜி தேசாய், யு. என். தேபர், மகாதேவ தேசாய், போன்ற ஆயிரக்கணக்கானவர்கள் மகாத்மா காந்தியைப் பின்பற்றி உப்புச் சத்தியாகிரகம் போன்று, பிரித்தானிய இந்தியாவிற்கு எதிரான போராட்டங்களில் கலந்து கொண்டனர்.
# குசராத்தின் வரலாறு

## 1947–1960

, வடக்குப் பகுதி]]
தெற்குப் பகுதி]]
இந்தியப் பிரிவினைக்குப் பின்னர் 1948இல் குஜராத்தை இரண்டு பெரும் பகுதிகளாகப் பிரித்தனர். கட்ச் மாவட்டம் மற்றும் சௌராட்டிர தீபகற்ப பகுதிகளை இணைத்து சௌராஷ்டிர மாகாணம் நிறுவப்பட்டது. சௌராஷ்டிர மாகாணத்தின் முதல் முதல்வராக யு. என். தேபர் தேர்ந்தெடுக்கப்பட்டார். குஜராத்தின் எஞ்சிய பகுதிகள் மும்பை மாகாணத்துடன் இணைக்கப்பட்டது.  
1956இல் சௌராஷ்டிர மாகாணத்தை மும்பை மாகாணத்துடன் இணைக்கப்பட்டது.  
1 மே 1960இல் இந்தியாவை மொழிவாரி மாநிலங்களாகப் பிரிக்கும் போது, மும்பை மாகாணத்துடன் இருந்த குஜராத்தின் பகுதிகள், அகமதாபாத் நகரைத் தலைமையிடமாகக் கொண்ட புதிய குஜராத் மாநிலம் உதயமானது.  
கட்ச் மாவட்டத்தின் அஞ்சார் பகுதியில் 1956இல் உண்டான பெரும் நிலநடுக்கத்தால் அஞ்சார் நகரம் அழிந்தது.
இந்தியப் பிரிவினைக்கு பின் பாகிஸ்தான் நாட்டில் வசித்த இந்து சிந்தி மக்களின் புகழிடமாக குஜராத்தின் காந்திதாம், சர்தார் நகர், குபேர நகரம் விளங்கியது.
# குசராத்தின் வரலாறு

## 1960–1973

132 சட்டமன்ற உறுப்பினர்கள் கொண்ட குஜராத் சட்டமன்றம் அமைக்கப்பட்டது. இந்திய தேசிய காங்கிரசு கட்சியின் ஜீவராஜ் நாராயண மேத்தாவின் தலைமையில் முதல் குஜராத் சட்டமன்றக் கூட்டம் கூடியது. பின்னர் முதலமைச்சாராக பதவியேற்ற பல்வந்தராஜ் மேத்தா 1965 இந்திய-பாகிஸ்தான் போரின் போது, இந்திய-பாகிஸ்தான் எல்லைப்பகுதியான கட்ச் பகுதியை பார்வையிட விமானத்தில் சென்ற போது, எதிரிகளால் விமானம் சுடப்பட்டு இறந்தார்.  
1969இல் இந்திய தேசிய காங்கிரசு கட்சி. மொரார்ஜி தேசாய் தலைமையில் இந்திய தேசிய காங்கிரஸ் (நிறுவனம்) என்றும் இந்திராகாந்தி தலைமையில் இந்திய தேசிய காங்கிரசு (ஐ) என இரண்டாக பிளந்தது. அதே நேரத்தில் குஜராத் மாநிலத்தின் அனைத்துப் பகுதிகளிலும் ராஷ்டிரிய சுயம்சேவாக் சங்கம் கிளைகளைப் பரப்பி வலுவடைந்தது.  
1969இல் செப்டம்பர் முதல் அக்டோபர் முடிய குஜராத்தில் பெரிய அளவில் கலவரம் பரவி மனித உயிர்களும், உடமைகளும் சேதமடைந்தது. 1971 இந்திய-பாகிஸ்தான் போருக்குப் பின்னர் நடந்த சட்டமன்றத் தேர்தலில், இந்திராகாந்தி தலைமையிலான காங்கிரசு கட்சி குஜராத்தின் ஆட்சியைக் கைப்பற்றியது.
குஜராத் மாநிலத்தின் தலைநகர் அகமதாபாத் நகரத்திலிருந்து காந்திதாம் நகரத்திற்கு 1971இல் மாற்றப்பட்டது.
# குசராத்தின் வரலாறு

## 1974–1980

மார்ச் 1976இல் இந்திராகாந்தி நெருக்கடி நிலை நடைமுறை படுத்தியதன் விளைவாக, குஜராத்தில் குடியரசுத் தலைவர் ஆட்சியை நிறுவப்பட்டதால், குஜராத்தை ஆண்டு கொண்டிருந்த ஜனதா மோர்ச்சா அரசு பதவியேற்ற ஒன்பது மாதங்களில் கலைக்கப்பட்டது. டிசம்பர் 1976இல் நடந்த சட்டமன்றத் தேர்தலில் இந்திரா காங்கிரஸ் கட்சியை சேர்ந்த மாதவ் சிங் சோலாங்கி முதவ்ராகத் தேர்ந்தெடுக்கப்பட்டார். நூற்றுக்கணக்க்கானவர்களை கொன்ற மச்சு அணை உடைப்பால், ஜனதா கட்சியின் பாபுபாய் படேல் தலமையிலான அரசு மோர்பிக்கு இடம் மாற்றப்பட்டது.
# குசராத்தின் வரலாறு

## 1980–1995

1980இல் ஜனதா மோர்ச்சா அரசை நீக்கி விட்டு குடியரசுத் தலவர் ஆட்சி அமல் படுத்தப்பட்டது. பின்னர் 1980 முதல் மாதவ சிங் சோலாங்கி தலைமையிலான இந்திரா காங்கிரஸ் கட்சி மார்ச் 1990 முடிய குஜராத்தை ஆண்டது.  
அக்டோபர் 1990இல் ஜனதா கட்சியின் சிமன்பாய் படேல் தலைமையிலான கூட்டணி அரசு ஆட்சிக்கு வந்தது. பிப்ரவரி 1994இல் சிமன்பாய் படேல் மறைவுக்குப் பின் முதல்வராக பதவியேற்ற சபில்தாஸ் மேத்தா, மார்ச் 1995 முடிய ஆட்சியில் இருந்தார்.  
1994இல் சூரத் நகரில் பிளேக் நோய் பரவி 52 பேர் இறந்தனர்.
# குசராத்தின் வரலாறு

## 1995–2000

1995இல் கேசுபாய் படேல் தலைமையிலான பாரதிய ஜனதா கட்சி குஜராத்தின் ஆட்சியை முதன் முறையாக கைப்பற்றியது. எட்டு மாதங்களில் சங்கர்சிங் வகேலா தலைமையில் குஜராத் சட்டமன்ற பாரதிய ஜனதா கட்சி இரண்டாக பிரிந்ததால், கேசுபாய் படேல் பதவி விலக நேர்ந்தது. சங்கர் சிங் வகேலா தலைமையிலான புதிய இராஷ்டிரிய ஜனதா கட்சி இந்திய தேசிய காங்கிரஸ் கட்சியின் ஆதரவுடன் ஆட்சி அமைத்தது. 1998இல் சங்கர்சிங் வகேலாவிற்கு வழங்கிய ஆதரவை,காங்கிரஸ் கட்சி விலக்கிக் கொண்டதால், வகேலா ஆட்சி கலைக்கப்பட்டது. 1998இல் மீண்டும் பாரதிய ஜனதா கட்சியின் கேசுபாய் படேல் குஜராத்தின் முதல்வராக தேர்ந்தெடுக்கப்பட்டார்.  
1998இல் உண்டான கடும் புயலில் கண்ட்லா துறைமுகம், சௌராட்டிரம் மற்றும் கட்ச் பகுதிகள் கடும் சேதமடைந்தது.
# குசராத்தின் வரலாறு

## 2000 முதல் -

- மஞ்சள் நட்சத்திரக் குறி – நிலநடுக்க மையம்]]
26 சனவரி 2001இல் குஜராத்தின் புஜ் பகுதியை மையமாகக் கொண்டு ஏற்பட்ட கடும் புஜ் நிலநடுக்கத்தால், 20,000க்கும் மேற்பட்டோர் இறந்தனர். இரண்டு இலட்சம் மக்கள் காயம் அடைந்தனர்.
2001இல் உடல் நலம் குன்றிய கேசுபாய் படேலுக்கு மாற்றாக நரேந்திர மோடி குஜராத் முதல்வராக பதவியேற்றார்.
2002இல் கோத்ரா தொடருந்து எரிப்பால் குஜராத் முழுவதும் வன்முறை மூண்டது. செப்டம்பர், 2002இல் காந்திநகரில் உள்ள அக்சர்தாம் கோயிலில் தீவிரவாதிகள் புகுந்து சுட்டதில் பலர் பலியானர்கள்.
2002 குஜராத் சட்டமன்ற தேர்தலில் வென்று நரேந்திர மோடி மீண்டும் குஜராத் முதல்வரானார்.  
சூலை 2008இல் அகமதாபாத் நகரத்தில் நடந்த தொடர் குண்டு வெடிப்புகளில் 56 பேர் கொல்லப்பட்டனர். பலர் காயமடைந்தனர்.  
2007 மற்றும் 2012 குஜராத் சட்ட மன்றத் தேர்தலில் பாரதிய ஜனதா கட்சி, நரேந்திர மோடி தலைமையில் மீண்டும் ஆட்சியைக் கைப்பற்றியது. 2014இல் இந்திய நாடாளுமன்றத் தேர்தலில் பாரதிய ஜனதா கட்சி பெரும்பான்மை இடங்களில் வென்று, நரேந்திர மோடி தலைமையில் பாரதிய ஜனதா கட்சி வென்று, நரேந்திர மோடி பிரதமராக ஆனதால், குஜராத்தின் முதல்வராக ஆனந்திபென் படேல் தேர்ந்தெடுக்கப்பட்டார். ஆனந்திபென் படேல் ஆகஸ்டு 2016இல் முதல்வர் பதவியிலிருந்து விலகியதை அடுத்து, 7 ஆகஸ்டு 2016இல் விஜய் ருபானி குஜராத் மாநில முதல்வராகத் தேர்ந்தெடுக்கப்பட்டார்.
# அமோனியம் தயோசல்பேட்டு

**அமோனியம் தயோசல்பேட்டு** *(Ammonium thiosulfate)* என்பது H<sub>8</sub>N<sub>2</sub>O<sub>3</sub>S<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அமோனியா நெடியுடன் வெண்மை நிற படிகத் திண்மமாக இது காணப்படுகிறது. அமோனியம் தயோசல்பேட்டு தண்ணீரில் உடனடியாகவும் அசிட்டோனில் மெதுவாகவும் கரைகிறது. எத்தனால் மற்றும் டை எத்தில் ஈதர் முதலிய கரிம கரைப்பான்களில் இச்சேர்மம் கரைவதில்லை
# அமோனியம் தயோசல்பேட்டு

## பயன்கள்

### ஒளிப்படம் நிலைநிறுத்துதல்

புகைப்படத் தொழிலில் அமோனியம் தயோசல்பேட்டு ஒரு புகைப்பட நிலைநிறுத்தியாகப் பயன்படுத்தப்படுகிறது. சோடியம் தயோசல்பேட்டை விட வேகமாக செயல்படுவதால் இச்சேர்மம் ஒரு விரைவு நிலைநிறுத்தியாகக் கருதப்படுகிறது. புகைப்பட நிலைநிறுத்தும் செயல்முறையில் பின்வரும் வேதி வினைகள் அடங்கியுள்ளன.
:AgBr + 2 (NH<sub>4</sub>)<sub>2</sub>S<sub>2</sub>O<sub>3</sub> → (NH<sub>4</sub>)<sub>3</sub>[Ag(S<sub>2</sub>O<sub>3</sub>)<sub>2</sub>] + NH<sub>4</sub>Br
:AgBr + 3 (NH<sub>4</sub>)<sub>2</sub>S<sub>2</sub>O<sub>3</sub> → (NH<sub>4</sub>)<sub>5</sub>[Ag(S<sub>2</sub>O<sub>3</sub>)<sub>3</sub>] + NH<sub>4</sub>Br
# அமோனியம் தயோசல்பேட்டு

## பயன்கள்

### உலோகப் பிரிப்பியல்

தங்கம் மற்றும் வெள்ளி ஆகிய உலோகங்களை அவற்றின் தாதுக்களில் இருந்து கரைத்துக் கழுவி பிரித்தெடுப்பதற்கும் பயனாகிறது. இங்கு இச்சேர்மம் செப்பு முன்னிலையில் ஒரு வினையூக்கியாகச் செயல்படுகிறது. தங்கம் பிரித்தெடுக்க பயன்படுத்தப்படும் சயனைடு சேர்ப்பு செயல்முறைக்கு மாற்றாக நச்சுத்தன்மையற்ற இக்கரைத்துக் கழுவல் செயல்முறை கருதப்படுகிறது.
# அமோனியம் தயோசல்பேட்டு

## பயன்கள்

### பிற பயன்கள்

அமோனியம் தயோசல்பேட்டை ஒர் உரமாகவும் பயன்படுத்த முடியும். நிலக்கரி கழிவு கலவைகளுடன் சேர்க்கப்படும் சேர்க்கைப் பொருளாகவும் இதை பயன்படுத்த முடியும் என்று சில ஆராய்ச்சி முடிவுகள் தெரிவிக்கின்றன. இவ்வாறு அமோனியம் தயோசல்பேட்டு சேர்க்கப்படுவதால், ஆபத்தான் டையாக்சின்களும் பியூரான்களும் உருவாதல் தடுக்கப்படுகிறது.
# எம்.ஜி.எம். டிஸ்னி வேல்ட்

**எம்.ஜி.எம். டிஸ்ஸி வேல்ட் (MGM Dizzee World)** என்பது தமிழ்நாட்டின் சென்னையில் உள்ள ஒரு பொழுதுபோக்குப் பூங்கா ஆகும். இது கிழக்குக் கடற்கரைச் சாலையில் அமைந்துள்ளது. பூங்காவில் புனைக்கால்வாய், பெர்ரிஸ் சக்கரம், சிலந்தி ஸ்பின், ரோலர் கோஸ்டர், வேடிக்கை மலை, இடி கார்கள், சூப்பர் ட்ரூப்பர் போன்றவையும், நீர் விளையாட்டு உலகம் ஆகியவற்றைக் கொண்டுள்ளது. மேலும் பருவகால சிறப்பு நிகழ்ச்சிகளும் நடக்கின்றன.  
இது எம்.ஜி.எம். குழுமத்தைச் சேர்ந்தது ஆகும்.  
இந்தப் பூங்கா 2000 களின் துவக்கத்தில் பனி பள்ளத்தாக்கு அனுபவம் போன்ற சிறப்பு அம்சங்கள் போன்றவற்றை அறிமுகப் படுத்தியது. மேலும் பனி மூடிய மலை, ஒரு பனி மனிதன், செயற்கைப் பனி மழை போன்றவையும் உள்ளன.
# குயின்சுலாந்து, சென்னை

**குயின்ஸ் லேண்ட்** (**Queens Land**) என்பது தமிழ்நாட்டின், சென்னை பூந்தமல்லியில் உள்ள ஒரு பொழுது போக்குப் பூங்கா ஆகும். இது 2003, ஆகத்து மாதம் திறக்கப்பட்டது. இது 70 ஏக்கர் பரப்பளவில் (28 எக்டேர் ) அமைந்துள்ளது.
# குயின்சுலாந்து, சென்னை

## பொதுத் தகவல்கள்

இந்தப் பூங்கா சென்னை- பெங்களூர் தேசிய செடுஞ்சாலையில் திருபெரும்புதூர் பூந்தமல்லி ஆகியவற்றுக்கு இடையில் உள்ளது. இங்கு மகிழுந்துகள் நிறுத்த போதுமான இடவசதி உள்ளது. இந்தப் பூங்காவிற்கு கிண்டி, தி நகர் போன்ற இடங்களில் இருந்து பேருந்து வசதி உள்ளது. சென்னையில் இருந்து திருபெரும்புதூர் செல்லக்கூடிய அனைத்துப் பேருந்துகளும் குயின்ஸ் லேண்டில் நிறுத்தம் உள்ளது. இந்தப் பூங்காவை நிறுவியவர் இஷாந்த் பங்வால் என்பவராவார். பூங்காவில் நுழைவு கட்டணம் பெரியவர்களுக்கு 550 ரூபாய், குழந்தைகளுக்கு 450 ரூபாய் ஆகும். 2 அடிக்கும் (0.61 மீ) குறைவான குழந்தைகளுக்கு கட்டணம் வசூலிக்கப்படுவதில்லை.  
பூங்கா வார நாட்களில் காலை 10&nbsp;மணி முதல் மாலை 6:30&nbsp;&#xBAE;&#xBA3;&#xBBF;&#x20;&#xBB5;&#xBB0;&#xBC8;&#xBAF;&#xBC1;&#xBAE;&#xBCD;&#x2C;&#x20;&#xBB5;&#xBBE;&#xBB0;&#x20;&#xB87;&#xBB1;&#xBC1;&#xBA4;&#xBBF;&#x20;&#xBA8;&#xBBE;&#xB9F;&#xBCD;&#xB95;&#xBB3;&#xBCD;&nbsp;&#xBAE;&#xBB1;&#xBCD;&#xBB1;&#xBC1;&#xBAE;&#xBCD;&nbsp;&#xB85;&#xBB0;&#xB9A;&#xBC1;&nbsp;&#xBB5;&#xBBF;&#xB9F;&#xBC1;&#xBAE;&#xBC8;&#xBB1;&#xBC8;&nbsp;&#xBA8;&#xBBE;&#xB9F;&#xBCD;&#xB95;&#xBB3;&#xBBF;&#xBB2;&#xBCD;&#x20;&#xB95;&#xBBE;&#xBB2;&#xBC8; 10:00&nbsp;&#xBAE;&#xBA3;&#xBBF;&#x20;&#xBAE;&#xBC1;&#xBA4;&#xBB2;&#xBCD; மாலை 7:30&nbsp;&#xBAE;&#xBA3;&#xBBF;&#x20;&#xBB5;&#xBB0;&#xBC8;&#xBAF;&#xBC1;&#xBAE;&#xBCD;&#x20;&#xBA4;&#xBBF;&#xBB1;&#xBA8;&#xBCD;&#xBA4;&#xBBF;&#xBB0;&#xBC1;&#xB95;&#xBCD;&#xB95;&#xBC1;&#xBAE;&#xBCD;&#x2E;அரசு விடுமுறை வராத திங்கட்கிழமைகளில் பராமரிப்புப் பணிகளுக்காக மூடப்படுகிறது.  
பூங்காவில் உணவகம், குடிநீர் வசதிகள் உள்ளன.